Aston Martin bygger 25 nye Goldfinger-biler – inklusive gadgets

Er der en bil, der er blevet udødeliggjort af film, er det Aston Martin DB5 fra James Bond-filmen Goldfinger. Bilen, der bare blev solgt i par tusinde eksemplarer mellem 1963 og 1965, er nærmest blevet synonym med den engelske agent. Nu vil Aston Martin genoplive bilen i sin oprindelige form – men der bliver kun bygget 25 eksemplarer og de bliver selvsagt ikke billige; 2,75 millioner engelske pund. Plus skatter.

Sean Connery foran Aston Martin DB5.

I Goldfinger havde Q udrustet DB25 med roterende nummerplader, maskinpistoler og et katapultsæde, ligesom den kunne sprøjte med olie for at blænde eventuelle forfølgere. I en pressemeddelelse siger Aston Martin, at den nye DB25 vil vil være udstyret med noget af agentens legetøj – der nævnes specifikt de roterende nummerplader. Mon ikke katapultsædes udelades?

Og tænker du nu, om det kan være lovligt, så har du ret. Det er det ikke. I meddelelsen skrives der også, at de 25 biler ikke er lovlige til kørsel på offentlig vej. Så glem alt om at blære dig ved at køre gennem McDrive – det er en bil, der skal udstilles. Ikke meget andet.

Så er det trods alt billigere at investere i Legos model i stedet.

Aston Martin bygger 25 nye Goldfinger-biler – inklusive gadgets